Píratar

**Píratar** eru íslenskur stjórnmálaflokkur sem var stofnaður árið 2012 og sat á Alþingi frá 2013 til 2024, þar til að þau duttu út.  Píratar leggja áherslu á beint lýðræði, gagnsæi og baráttu gegn spillingu, loftslagsmál, friðhelgi einkalífs, gjaldfrjálsa grunnþjónustu og frjálsa miðlun þekkingar. Borgararéttindi eru Pírötum jafnframt hugleikin; eins og tjáningarfrelsið, óskert aðgengi að heilbrigðisþjónustu og menntun, kosningarétturinn, rétturinn til að mótmæla og sjálfsákvörðunarréttur fólks. Píratar stefna að varðveislu og útvíkkun slíkra réttindi og þeir telja að borgararéttindi tilheyri einstaklingum, réttur hvers og eins sé jafn sterkur. 

Stefnumál Pírata eru mótuð á sérstökum umræðu- og kosningavef flokksins, þar sem félagsfólki býðst að móta og greiða atkvæði um stefnurnar. Á vefnum er jafnframt valið á framboðslista Pírata, bæði fyrir alþingis- og sveitarstjórnarkosningar.

## Saga
Píratar voru stofnaðir árið 2012. Birgitta Jónsdóttir og Smári McCarthy tilkynntu upphaflega um fyrirhugað framboð og formlegur stofnfundur þess fór síðan fram laugardaginn 24. nóvember 2012. Á stofnfundinum voru samþykkt drög að lögum fyrir flokkinn og þar ákveðið að nafn hans skyldi vera *Píratar* (hjánefni *Pirate Party Iceland*). Listabókstafur Pírata er P. 

Flokkurinn bauð í fyrsta skipti fram í Alþingiskosningunum 2013 undir listabókstafnum Þ (sem var breytt í P 2016) og fékk 5,1% atkvæða og 3 þingmenn. Ísveitarstjórnarkosningum 2014 fengu Píratar einn mann kjörinn í Reykjavík. .

Fylgi Pírata mældist í skoðanakönnun MMR í apríl 2015, 32% og með mesta fylgi allra flokka á landinu.
Í apríl 2016 höfðu Píratar mælst stærsti flokkurinn í ár og alltaf yfir 30 prósentum. Þeir náðu metfylgi, 43%, í könnun eftir umræðu um Panamaskjölin og stjórnakreppu sem því fylgdi en fengu 14.5% atkvæða í Alþingiskosningunum þá um haustið. .

Píratar buðu fram í sveitarstjórnarkosningunum 2018 og hlutu kjörna fulltrúa í Reykjavík og í Kópavogi. Í Reykjavík hlutu Píratar 7,7% atkvæða og tvo borgarfulltrúa, í Kópavogi fengu Píratar 6,6% og einn bæjarfulltrúa.

Eftir að ríkisstjórn Sjálfstæðisflokks, Viðreisnar og Bjartrar framtíðar klofnaði 15. september 2017 var boðað til kosninga. Píratar buðu fram og hlutu 9,2% fylgi og 6 þingmenn. Andrés Ingi Jónsson, fyrrverandi þingmaður Vinstri grænna, gekk til liðs við Pírata í febrúar 2021 og urðu þingmenn flokksins þá 7.

Píratar buðu fram í sveitastjórnarkosningum 2022 og bættu við sig einum borgarfulltrúa í Reykjavík með 11,63% atkvæða. Í Kópavogi fengu Píratar 9,53% atkvæða og héldu þar með einum bæjarfulltrúa. Píratar buðu fram með Viðreisn og óháðum í Árborg undir nafninu Áfram Árborg þar sem Álfheiður Eymarsdóttir var oddviti og var hún kosin inn í sveitastjórn Árborgar.

Í Alþingiskosningunum 2024 féll flokkurinn af þingi og hlaut einungis 3% fylgi.

Í september 2025 var kosið um að flokkurinn tæki upp embætti formanns og varaformanns á aðalfundi seinna um haustið. Árið 2018 var áður kosið um að flokkurinn tæki upp formannsembætti, en tillögunni var hafnað. Borgarfulltrúinn Alexandra Briem lýsti yfir áhuga, á meðan fyrrum þingflokksformaðurinn Þórhildur Sunna Ævarsdóttir, þingmennirnir Halldóra Mogensen, Björn Leví Gunnarsson og bæjarfulltrúinn Sigurbjörg Erla Egilsdóttir neituðu framboði.
Oktavía Hrund Guðrúnar Jóns var kjörið fyrsti formaður Pírata 29. nóvember 2025. 

### Fylgi í Alþingiskosningum

## Kjörnir fulltrúar 2021-2024

### Alþingi
Arndís Anna Kristínardóttir Gunnarsdóttir

Andrés Ingi Jónsson

Björn Leví Gunnarsson

Gísli Rafn Ólafsson

Halldóra Mogensen

Þórhildur Sunna Ævarsdóttir

### Borgarstjórn
*Dóra Björt Guðjónsdóttir

*Alexandra Briem

*Magnús Davíð Norðdahl

### Kópavogur
*Sigurbjörg Erla Egilsdóttir

### Árborg
*Álfheiður Eymarsdóttir

## Grunnstefna Pírata
# Gagnrýnin hugsun og upplýst stefna
# Borgararéttindi
# Friðhelgi einkalífsins
# Gagnsæi og ábyrgð
# Upplýsinga- og tjáningafrelsi
# Beint lýðræði og sjálfsákvörðunarréttur

## Stjórnir, nefndir og ráð

### Framkvæmdastjórn
Framkvæmdastjórn Pírata er kosin á aðalfundi Pírata. Hver stjórnarmeðlimur situr í tvö ár og er hlutverkum skipt milli ára. Stjórnin sér um almenna stjórn og rekstur hreyfingarinnar.

Stjórnarmeðlimir:

Formaður framkvæmdastjórnar: Atli Stefán Yngvason

Ritari framkvæmdastjórnar: Rúnar Björn Herrera Þorkelsson

Gjaldkeri framkvæmdastjórnar: Tinna Helgadóttir

### Stefnu- og málefnanefnd
Stefnu- og málefnanefnd er kosin á aðalfundi Pírata og veitir hreyfingunni aðstoð varðandi stefnumótun og málefnastarf. Nefndin sér um Pírataþingið sem er haldið tvisvar á ári þar sem grasrót hreyfingarinnar kemur saman til að fara yfir stefnur og málefni sem grasrótina varðar.

Nefndarmeðlimir:

Formaður stefnu- og málefnanefndar: Inga Þóra Haraldsdóttir

Varaformaður: Indriði Ingi Stefánson

Derek Terell Allen

Árni Pétur Árnason

### Fjármálaráð
Fjármálaráð tryggir gagnsæi, valddreifingu og vönduð bókhaldsvinnubrögð í fjármálum. Þá ber ráðið ábyrgð á gerð fjárhagsáætlunar Pírata.

Meðlimir ráðsins:

Valborg Sturludóttir

Tinna Helgadóttir

### Úrskurðarnefnd
Björn Gunnlaugsson

Magnús Kr Guðmundsson

Huginn Þór Jóhannsson

### Skoðunarmenn reikninga
Kristján Gísli Stefánsson

Álfheiður Eymarsdóttir

### Stjórn Pírata í Reykjavík
Halla Kolbeinsdóttir

Kristín Reynisdóttir

Atli Rafn Viðarsson

Stefán Örvar Sigmundsson

### Stjórn Pírata í Kópavogi
Formaður: Árni Pétur Árnason

Varaformaður: Eva Sjöfn Helgadóttir

Ritari: Elín Kona Eddudóttir

Gjaldkeri: Matthías Hjartarson

Indriði Ingi Stefánsson

Varafulltrúi: Margrét Ásta Arnarsdóttir

Varafulltrúi: Kjartan Sveinn Guðmundsson

Varafulltrúi: Þorgeir Lárus Árnason

## Tilvísanir


## Tengt efni
* Pírataflokkur

## Tenglar

* Vefur framboðsins
* Kosningavefur flokksins
* Capacent gögn um fylgi flokka 
* ''Vill frjáls­hyggju­menn úr Pír­öt­um''